
ПРЕДМЕТ: Извештај Комисије о пријављеним кандидатима за избор једног наставника у звање ванредног професора за ужу научну област Моделирање одлучивања и машинско учење

На основу одлуке Изборног већа Факултета организационих наука Универзитета у Београду број 05-02 бр. 4/43 од 3. 7. 2026. године, именовани смо за чланове Комисије за припрему Извештаја о пријављеним кандидатима на конкурс за избор једног наставника у звање ванредног професора, на одређено време од пет година, са пуним радним временом, за ужу научну област Моделирање одлучивања и машинско учење, у следећем саставу:
др Милија Сукновић, редовни професор, Универзитет у Београду – Факултет организационих наука, председник
др Борис Делибашић, редовни професор, Универзитет у Београду – Факултет организационих наука, члан
др Феђа Нетјасов, редовни професор, Универзитет у Београду – Саобраћајни факултет, члан.


Конкурс за избор једног наставника у звање ванредног професора за ужу научну област Моделирање одлучивања и машинско учење објављен је у листу „Послови“ број 1206-1207  од 22. 7. 2026. године. На конкурс се пријавио један кандидат, др Сандро Радовановић, доцент Факултета организационих наука Универзитета у Београду.

На основу прегледа приложене документације и увида у остварене резултате кандидата, Комисија подноси Изборном већу Факултета организационих наука следећи








И З В Е Ш Т А Ј:

др САНДРО РАДОВАНОВИЋ

1. ПОДАЦИ О КАНДИДАТУ
1.1. Основни биографски подаци

Др Сандро Радовановић рођен је 26.07.1989. године у Сарајеву. Основну школу и гимназију општег смера завршио је у Београду са одличним успехом.

Основне академске студије на Факултету организационих наука Универзитета у Београду, студијски програм Информациони системи и технологије, уписао је школске 2008/09. године. Дипломирао је 2012. године са просечном оценом 9,43 (девет, 43/100), одбранивши дипломски рад под насловом „Развој система за подршку одлучивању у спорту“.

Мастер академске студије уписао је школске 2012/13. године на Факултету организационих наука Универзитета у Београду, студијски програм Информациони системи и технологије, модул Пословна интелигенција, и завршио их са просечном оценом 10,00 (десет, 0/100), одбранивши мастер рад под насловом „Решавање проблема кластеровања генских експресија применом проширеног система мета-учења“.

Докторске академске студије уписао је школске 2013/14. године на Факултету организационих наука Универзитета у Београду, студијски програм Информациони системи и менаџмент. Све планом и програмом предвиђене испите положио је са просечном оценом 10,00 (десет, 0/100), а маја 2021. године одбранио је докторску дисертацију под насловом „Интегрисање доменског знања у развој модела откривања законитости у подацима“. Ментор дисертације био је проф. др Милија Сукновић, а чланови комисије за оцену и одбрану дисертације били су поред ментора и проф. др Борис Делибашић и проф. др Зоран Обрадовић (Темпл универзитет, Сједињене америчке државе).

Током студија више пута је награђиван за постигнуте академске резултате – Факултет организационих наука наградио га је за изванредне остварене резултате у школским 2009/10, 2010/11. и 2011/12. години.

Области истраживачког интересовања др Сандра Радовановића су моделирање одлучивања, машинско учење, откривање законитости у подацима, правичност алгоритамског одлучивања (фер машинско учење), анализа ефикасности и системи за подршку одлучивању.

Члан је више стручних и професионалних асоцијација и тела националног и међународног нивоа: EURO радне групе за системе за подршку одлучивању (EURO Working Group – Decision Support Systems) од маја 2018. године, најпре као члан одбора асистената, потом члан комуникационог одбора, а од маја 2026. године један од координатора радне групе; директор операција међународне иницијативе EAAMO (од 2024); члан ACM (од 2024) и члан ELLIS (од 2025).

Активно говори и пише на енглеском језику, а служи се и немачким језиком.

1.2. Радно искуство и наставна звања

У јулу 2012. године обавио је стручну праксу у Управи за заједничке послове републичких органа Владе Републике Србије.

Од октобра 2012. године радио је у Управи за заједничке послове републичких органа на радном месту Инжењер за техничку заштиту система. Од марта до августа 2016. године био је ангажован као консултант за анализу података од стране Светске банке на пројекту „Мрежна анализа школског система у Србији: Вертикални преглед“, за потребе Министарства просвете, науке и технолошког развоја Владе Републике Србије. На Факултету организационих наука запослен је од децембра 2017. године.

У школској 2014/15. години био је ангажован као сарадник ван радног односа (демонстратор). Школске 2017/18. године радио је као сарадник у настави, а од школске 2019/20. године као асистент за ужу научну област Моделирање пословних система и пословно одлучивање.

У звање доцента изабран је на седници Већа научних области техничких наука Универзитета у Београду одржаној 10. 12. 2021. године (одлука 02 број: 61202-4983/2-21), са важењем избора од 15. 1. 2022. године, након чега је са Факултетом организационих наука закључио Уговор о раду на одређено време у трајању од пет година, за период од 15. 1. 2022. до 14. 1. 2027. године.

Тренутно је запослен у звању доцента на Катедри за организацију пословних система Факултета организационих наука Универзитета у Београду.


2. НАСТАВНЕ АКТИВНОСТИ И ПЕДАГОШКИ РАД
2.1. Ангажовање на наставним предметима

У периоду од избора у звање доцента др Сандро Радовановић је био ангажован на припреми и реализацији наставе на Факултету организационих наука Универзитета у Београду на следећим предметима:

Основне академске студије: Теорија одлучивања, Пословна интелигенција, Машинско учење и Системи за подршку одлучивању.
Мастер академске студије: Системи пословне интелигенције, Математичке основе науке о подацима, Развој софтвера у науци о подацима, Примене алгоритама машинског учења, Развој алгоритама машинског учења, Машинско учење над великим подацима и Складишта података.
Докторске академске студије: Одлучивање – одабрана поглавља, Откривање законитости у базама података – одабрана поглавља и Машинско учење – одабрана поглавља.

Поред наставе на Факултету организационих наука, др Сандро Радовановић учествовао је у реализацији наставе и на другим факултетима и универзитетима у земљи и иностранству:
Електротехнички факултет Универзитета у Београду – заједнички мастер академски програм Мастер 4.0 „Напредне информационе технологије у дигиталној трансформацији“ Факултета организационих наука и Електротехничког факултета, предмет Наука о подацима (део предавања и вежби, школска 2022/23. година).
Универзитет у Загребу (Хрватска), Факултет организације и информатике – заједничка настава из предмета Data Mining and Information Retrieval, са проф. др Јасминком Добша (2 ЕСПБ), школска 2022/23. година, у оквиру пројекта TEACH4EDU4.
Универзитет у Жилини (Словачка) – заједничка настава из предмета Machine Learning, са др Миланом Страком и проф. др Михалом Грегором (6 ЕСПБ), школска 2022/23. година, у оквиру пројекта TEACH4EDU4.
Кингс колеџ Лондон (Уједињено Краљевство), Арус универзитет (Данска) и Универзитет у Пизи (Италија) – развој две наставне јединице („Увод у генеративну вештачку интелигенцију“ и „Генеративна вештачка интелигенција у вишејезичној и мултикултуралној друштвеној интеракцији“) за предмет Transcending Multilingualism and Multiculturalism, у оквиру CircleU пројекта, школска 2023/24. година.
Предавач на летњој школи Machine Learning Summer School (2021. и 2022. године) у организацији Универзитета у Жилини (Словачка), Универзитета у Београду и Универзитета Л’Аквила (Италија), у оквиру пројекта TEACH4EDU4, као и на летњој школи FON Summer School на тему Data-driven decision making (2022. године).

2.2. Оцена педагошког рада
У анонимним анкетама које студенти попуњавају на крају семестра др Сандро Радовановић је континуирано одлично оцењен. Више пута је, по оцени студената, рангиран као један од најбоље оцењених наставника на Факултету организационих наука. Резултати вредновања педагошког рада у протеклом изборном периоду, по предметима и студијским програмима, приказани су у Табели 1. Просечне оцене крећу се у интервалу од 4,91 до 5,00. Вредновање педагошког рада у зимском семестру школске 2021/2022. године обављено је у звању асистента, будући да избор у звање доцента ступа на снагу 15. 1. 2022. године.

Табела 1. Резултати анкете вредновања педагошког рада
	Школска година (семестар)
	Предмет
	Студијски програм
	Број студената
	Просечна оцена (1–5)

	2021/2022 (зимски)
	Пословна интелигенција
	Менаџмент
	23
	5,00

	2021/2022 (зимски)
	Системи за подршку одлучивању
	Информациони системи и технологије
	9
	5,00

	2021/2022 (летњи)
	Машинско учење
	Информациони системи и технологије
	13
	4,95

	2021/2022 (летњи)
	Теорија одлучивања
	Информациони системи и технологије
	18
	4,97

	2021/2022 (летњи)
	Теорија одлучивања
	Менаџмент
	37
	4,94

	2022/2023 (зимски)
	Пословна интелигенција
	Информациони системи и технологије
	5
	5,00

	2022/2023 (зимски)
	Пословна интелигенција
	Менаџмент
	85
	4,94

	2022/2023 (летњи)
	Машинско учење
	Информациони системи и технологије
	7
	5,00

	2022/2023 (летњи)
	Машинско учење
	Менаџмент
	5
	5,00

	2022/2023 (летњи)
	Теорија одлучивања
	Информациони системи и технологије
	28
	4,91

	2022/2023 (летњи)
	Теорија одлучивања
	Менаџмент
	28
	4,98

	2022/2023 (летњи)
	Теорија одлучивања
	Операциони менаџмент
	10
	5,00

	2023/2024 (зимски)
	Пословна интелигенција
	Менаџмент
	80
	4,92

	2023/2024 (летњи)
	Машинско учење
	Информациони системи и технологије
	20
	4,97

	2023/2024 (летњи)
	Теорија одлучивања
	Информациони системи и технологије
	28
	4,95

	2023/2024 (летњи)
	Теорија одлучивања
	Менаџмент
	33
	4,98

	2023/2024 (летњи)
	Теорија одлучивања
	Операциони менаџмент
	5
	5,00




Током протеклог изборног периода остварио је изузетно позитивне резултате у вредновању педагошког рада од стране студената, што је потврђено признањем за најбоље оцењеног наставника на Анкети вредновања педагошког рада наставника у летњем семестру школске 2021/2022. године и у зимском семестру школске 2022/2023. године.

2.3. Чланства у комисијама за одбрану завршних радова
Након избора у звање доцента др Сандро Радовановић учествовао је у раду комисија за одбрану 136 завршних радова – 67 на основним академским студијама, 67 на мастер академским студијама, једном на специјалистичким и једном на докторским академским студијама. Укупно, током досадашњег рада, учествовао је у 148 комисија за одбрану завршних радова.

Након избора у звање доцента био је ментор при изради 41 завршног рада – 22 на мастер академским студијама и 19 на основним академским студијама. Расподела по улогама и нивоима студија приказана је у Табели 2.

Табела 2. Чланство у комисијама за одбрану завршних радова након избора у звање доцента
	Улога у комисији
	Основне академске студије
	Мастер академске студије
	Остали нивои студија
	Укупно

	Ментор
	19
	22
	–
	41

	Члан
	48
	45
	1 (специјалистичке)
1 (докторске)
	31

	Укупно
	67
	67
	2
	136



По школским годинама, број комисија за одбрану завршних радова након избора у звање доцента износи: 13 (2021/22), 25 (2022/23), 47 (2023/24), 44 (2024/25) и 7 у школској 2025/26. години.

Поред Факултета организационих наука, био је члан комисије за одбрану докторске дисертације на Природно-математичком факултету Универзитета у Новом Саду (2024/25. година), као и члан комисија за одбрану мастер радова на заједничком студијском програму Електротехничког факултета и Факултета организационих наука (Мастер 4.0).

2.4. Резултати у развоју научно-наставног подмлатка
Др Сандро Радовановић активно учествује у развоју научно-наставног подмлатка Факултета организационих наука, како кроз менторски рад са студентима свих нивоа студија у спровођењу истраживања и публиковању научних радова, тако и кроз рад у телима Факултета која се старају о развоју подмлатка. На Факултету организационих наука остварио је следеће резултате:
Одређен је за ментора студија студентима докторских академских студија на студијском програму Информациони системи и технологије – Ксенији Миленковић (школска 2024/25. година) и Милошу Милићевићу (школска 2025/26. година, одлуком Већа студијских програма докторских академских студија од 24. 12. 2025. године).
Био је председник комисије за одбрану приступног рада кандидата Николе Цветковића (одбрањен 7. 4. 2026. године).
Био је председник Комисије за писање извештаја о испуњености услова за избор у звање истраживач-приправник кандидата Ђорђа Хаџи Павловића (2025. година).
Члан је Комисије за праћење и унапређење плана развоја научноистраживачког подмлатка Факултета организационих наука од априла 2024. године.

Менторски рад остварује и на међународном нивоу:
Ментор на докторском конзорцијуму конференције ACM EAAMO 2024, где је радио са докторандима и постдокторским сарадницима: Олумуреџива Фатунде (Ротманова школа менаџмента, Универзитет у Торонту, Канада), Пуџа Кулкарни (Универзитет Илиноис у Урбани и Шампејну, САД), Џејнил Вора (Универзитет Калифорније, Дејвис, САД) и Мајра Русо (Лајбниц универзитет у Хановеру, Немачка).
Истраживачки ментор у програму REDNACECYT 2024 Summer of Science, где је водио истраживање студенткиње Едне Марлене Мартинез Ернандес (Аутономни универзитет Нуево Леон, Мексико); резултат истраживања приказан је као постер на конференцији ACM EAAMO 2024.
Коментор два студентска рада студената медицинских наука са Кингс колеџа у Лондону, приказана на конференцијама у Манчестеру и Лондону, Уједињено Краљевство (2025. година).
Члан жирија за најбоље постер радове студената на симпозијуму Data Discovery Fall 2024, Департман за рачунарство, науку о подацима и друштво Универзитета Калифорније у Берклију, САД (Discovery Program, јесењи семестар 2024/25. године).



2.5. Наставни материјал
Др Сандро Радовановић учествује у припреми, развоју и осавремењивању наставних материјала за предмете на којима је ангажован. Коаутор је два уџбеника и једног практикума, одобрених и објављених од стране Факултета организационих наука, који се користе у настави на предметима из уже научне области за коју се бира:
Сукновић, М., Делибашић, Б., Јовановић, М., Вукићевић, М., Радовановић, С. (2019) Одлучивање – Практикум. Факултет организационих наука, Београд. ISBN 978-86-7680-358-3.
Сукновић, М., Делибашић, Б., Јовановић, М., Вукићевић, М., Радовановић, С. (2021) Одлучивање. Факултет организационих наука, Београд. ISBN 978-86-7680-370-5.
Сукновић, М., Делибашић, Б., Јовановић, М., Вукићевић, М., Радовановић, С., Петровић, А. (2026) Пословна интелигенција. Факултет организационих наука, Београд. ISBN 978-86-7680-513-6.

Уџбеник Одлучивање и практикум Одлучивање – Практикум користе се у настави на предмету Теорија одлучивања на основним академским студијама, док се уџбеник Пословна интелигенција користи на истоименом предмету на основним академским студијама. Библиографски подаци о овим публикацијама наведени су и у одељку 4.1.

Поред наведених публикација, за предмете на којима је ангажован припремио је и презентације, практичне примере и материјале за самостални рад студената, доступне студентима путем система за електронско учење Факултета организационих наука.

2.6. Гостујућа предавања и предавања по позиву
Др Сандро Радовановић одржао је више позваних и гостујућих предавања у академским и стручним институцијама у земљи и иностранству, на теме одлучивања, откривања законитости у подацима, машинског учења и праведности алгоритамског одлучивања. Након избора у звање доцента одржао је следећа предавања:
„Развој алгоритама у области фер алгоритамског одлучивања“ – Дружење информатичара, као представник Факултета организационих наука, 30. 6. 2022. године, Београд (Србија).
„Праведност у машинском учењу“ – семинар Рачунарска интелигенција и компјутерска визија, у оквиру пројекта AI4WorkplaceSafety, 28. 11. 2022. године, Београд (Србија).
„Превенција дискриминације приликом развоја и примене вештачке интелигенције“ – предавање и панел у оквиру програма AI Master Class Факултета организационих наука и Института за вештачку интелигенцију Србије, 26. 10. 2023. године, Београд (Србија).
„(Data Induced) Decision Expert“ – гостујуће предавање у оквиру програма мобилности Словачка–Србија, 6. 11. 2024. године, Београд (Србија).
„Истраживања у области праведности у моделима машинског учења“ – семинар IEEE Chapter Computer Science (CO-16) Математичког института САНУ, Факултета организационих наука и IEEE C16 Chapter, 11. 2. 2025. године, Београд (Србија).



3. НАУЧНО-ИСТРАЖИВАЧКИ И СТРУЧНИ РАД

3.1. Области научног интересовања
Научно-истраживачки рад др Сандра Радовановића припада ужој научној области Моделирање одлучивања и машинско учење. Кључне истраживачке теме којима се бави јесу правичност алгоритамског одлучивања (фер машинско учење), интегрисање доменског знања у развој модела откривања законитости у подацима, вишекритеријумско и хијерархијско моделирање одлучивања, системи за подршку одлучивању, као и примена великих језичких модела у конструисању модела одлучивања.

Резултати ових истраживања примењени су у више домена: здравству (предикција крварења код пацијената са тромбозом, дијагностика периимплантитиса, дијабетичка ретинопатија), саобраћају (процена стања у великим саобраћајним мрежама), образовању (предикција одустајања студената, ефикасност основних школа), спорту (предикција повреда на скијању), јавној управи (ефикасност пореских администрација, унутрашње миграције) и безбедносним студијама (мерење и индексирање мира и безбедности на Западном Балкану).

Према приложеној документацији, у досадашњем научно-истраживачком раду објавио је 144 библиографске јединице у часописима, монографијама и зборницима радова са међународних и домаћих научних скупова, од чега 34 рада у међународним часописима са импакт фактором.

3.2. Учешће у научно-истраживачким пројектима
Након избора у звање доцента др Сандро Радовановић учествовао је у реализацији следећих научно-истраживачких и стручних пројеката, реализованих на Факултету организационих наука или у сарадњи са другим високошколским и научноистраживачким установама као:
Истраживач на пројекту Канцеларије за поморска истраживања Сједињених Америчких Држава (енг. Office of Naval Research) „Modeling decision-making in complex socio-technical environments“ (ONR Global Grant N62909-19-1-2008), 1. 11. 2018 – 15. 3. 2022. године. Руководилац пројекта: проф. др Борис Делибашић.
Члан пројектног тима Еразмус+ пројекта стратешког партнерства „Accelerating the transition towards Edu 4.0 in HEIs“ – TEACH4EDU4 (број пројекта: 2020-1-HR01-KA203-077777), новембар 2020 – мај 2023. године. Координатор пројекта: Универзитет у Загребу, Факултет организације и информатике, са партнерима из Естоније, Словачке, Италије, Уједињеног Краљевства и Шпаније.
Члан пројектног тима пројекта Фонда за науку Републике Србије, програм ИДЕЈЕ, „Monitoring and Indexing Peace and Security in the Western Balkans – MIND“ (број пројекта: 7744512), јануар 2022 – март 2025. године. Руководилац пројекта: проф. др Немања Џуверовић; реализован у сарадњи Факултета политичких наука, Факултета организационих наука и Правног факултета Универзитета Унион.
Члан пројектног тима Circle U пројекта „Cultural Competency Education and Research Collaboration“,  1. 12. 2023 – 30. 11. 2024. године. Руководилац пројекта: др Шангју Ли, Кингс колеџ у Лондону (Уједињено Краљевство); реализован у сарадњи са Универзитетом у Арусу (Данска) и Универзитетом у Пизи (Италија).
Члан пројектног тима Еразмус+ пројекта „SuMoS – Strengthening the Ecosystem for Sustainable Student Mobility“ (број пројекта: 2024-1-HR01-KA220-HED-000254853), 1. 10. 2024 – 30. 9. 2027. године, у делу евалуације наставних програма, у сарадњи са универзитетима из Хрватске, Словеније, Словачке и Француске.

3.3. Уређивачки одбори
Др Сандро Радовановић је обављао и обавља уређивачке дужности у три међународна научна часописа:
Виши уредник (енг. Senior Editor) часописа International Journal of Information Management: Data Insights (издавач Elsevier) од јула 2025. године. Уређивачки рад потврђен је сертификатом часописа за период од јула 2025. до јула 2026. године.
Помоћни уредник часописа Computer Science and Information Systems – ComSIS од јануара 2025. године.
Члан уређивачког одбора часописа International Journal of Decision Support System Technology – IJDSST (издавач IGI Global) од јануара 2022. године.

3.4. Учешће у организацији научних скупова
Др Сандро Радовановић активно је учествовао у организацији међународних научних скупова – као главни организатор конференције, члан организационих и програмских одбора, као и организатор тематских секција и радионица:
Члан програмских и/или организационих одбора конференција International Conference on Decision Support System Technology, тачније ICDSST 2019 (Мадеира, Португал), ICDSST 2020 (Сарагоса, Шпанија), ICDSST 2021 (Лоборо, Уједињено Краљевство), ICDSST 2022 (Солун, Грчка), ICDSST 2023 (Алби, Француска), ICDSST 2024 (Порто, Португал) и ICDSST 2026 (Плимут, Уједињено Краљевство).
Организатор регистрационог процеса и процеса додељивања путних стипендија на конференцијама ACM EAAMO 2021–2025.
Организатор, заједно са проф. др Борисом Делибашићем, тематске секције Fairness in Algorithmic Decision Making на Хавајској међународној конференцији системских наука (HICSS-55), јануар 2022. године.
Један од организатора радионице Algorithmic Fairness in Artificial Intelligence, Machine Learning and Decision Making (AFair-AMLD) на конференцији SIAM International Conference on Data Mining (SDM 2023).
Члан организационог одбора конференције 19th Conference on Computer Science and Intelligence Systems – FedCSIS 2024 (IEEE #61123), Београд, 8–11. 9. 2024. године.
Један од организатора друштвено одговорног хакатона „Рак дојке у Мексику“ у оквиру конференције ACM EAAMO 2024.
Главни организатор, заједно са проф. др Борисом Делибашићем, конференције 11th International Conference on Decision Support System Technology (ICDSST 2025), Београд, 26–29.05.2025. године.
Члан организационог одбора конференције SymOrg 2026, Копаоник, 10–12. 6. 2026. године, у својству члана издавачког одбора конференције.

3.5. Рецензентска активност
Др Сандро Радовановић обавља рецензентску активност у великом броју међународних научних часописа. Према приложеној документацији – извештају о историји рецензија издавача Elsevier за период од 1. јануара 2022. до 8. јула 2026. године и појединачним сертификатима издавача Springer Nature – у изборном периоду је обавио укупно 43 рецензије за 16 међународних часописа, међу којима су European Journal of Operational Research, Omega, Information Sciences, Expert Systems with Applications, Machine Learning, Scientific Reports и Artificial Intelligence in Medicine. Преглед рецензентске активности по часописима дат је у Табели 3.

Табела 3. Рецензентска активност кандидата
	Часопис
	Издавач
	Број рецензија

	European Journal of Operational Research
	Elsevier
	10

	International Journal of Information Management: Data Insights
	Elsevier
	5

	Applied Soft Computing
	Elsevier
	3

	Artificial Intelligence in Medicine
	Elsevier
	3

	Omega – The International Journal of Management Science
	Elsevier
	3

	Decision Analytics Journal
	Elsevier
	2

	Expert Systems with Applications
	Elsevier
	2

	Information Sciences
	Elsevier
	2

	Knowledge-Based Systems
	Elsevier
	1

	International Journal of Data Science and Analytics
	Springer Nature
	3

	Scientific Reports
	Springer Nature
	3

	Machine Learning
	Springer Nature
	2

	Transportation
	Springer Nature
	1

	Knowledge and Information Systems
	Springer Nature
	1

	BMC Medical Informatics and Decision Making
	Springer Nature
	1

	AI and Ethics
	Springer Nature
	1

	Укупно
	16 часописа
	43




Поред часописа, обавља и рецензентску активност на међународним научним конференцијама, међу којима су најзначајније:
ACM Web Conference – The Web Conference (Web ’24, Web ’26).
ACM Conference on Fairness, Accountability, and Transparency (ACM FAccT 2025, ACM FAccT 2026).
European Conference on Machine Learning (ECML 2022).
AAAI Workshop on Privacy-Preserving Artificial Intelligence (PPAI 2025).
Hawaii International Conference on System Sciences (HICSS-55 2022, HICSS-56 2023, HICSS-57 2024, HICSS-59 2026).
ACM Conference on Equity and Access in Algorithms, Mechanisms, and Optimization (EAAMO ’24, EAAMO ’25, EAAMO ’26).
European Workshop on Algorithmic Fairness (EWAF ’23, EWAF ’25).
International Conference on Decision Support System Technology (ICDSST 2020–2026).
International Conference on Information Systems Development (ISD 2024, ISD 2025, ISD 2026).

Према евиденцији кандидата, до сада је обављао рецензије за више од 40 међународних и националних научних часописа и за преко 25 међународних и домаћих научних конференција, док се подаци у Табели 3 односе на рецензије за које је приложена документација издавача.



3.6. Чланство у стручним и професионалним организацијама
Др Сандро Радовановић је члан више стручних и професионалних организација и тела националног и међународног нивоа, у којима обавља и руководеће функције:
EURO радна група за системе за подршку одлучивању (енг. EURO Working Group – Decision Support Systems) – члан од маја 2018. године, најпре у својству члана одбора асистената (енг. Board of Assistants), потом члана комуникационог одбора (енг. Communication Board), а од маја 2026. године један од координатора радне групе.
Иницијатива EAAMO (Equity and Access in Algorithms, Mechanisms, and Optimization) – директор операција од фебруара 2024. године. Претходно, у иницијативи MD4SG (Mechanism Design for Social Good), из које је EAAMO настала, био је члан тима за друштвене медије, као и члан радне групе за дискриминацију и једнакост у алгоритамском доношењу одлука од децембра 2020. до септембра 2022. године.
Глобално удружење за вештачку интелигенцију (Global Partnership on AI – GPAI) – представник Републике Србије у радној групи за одговорно коришћење вештачке интелигенције (Responsible AI Working Group) од марта 2023. до децембра 2025. године.
ACM (Association for Computing Machinery) – члан од јануара 2024. године.
ELLIS (European Laboratory for Learning and Intelligent Systems) – члан од новембра 2025. године.
IFIP (International Federation for Information Processing) – пријатељ радне групе за системе за подршку одлучивању IFIP WG 8.3.
Центар за политике сајбер-простора, Факултет политичких наука, Универзитет у Београду – члан научно-стручног савета од априла 2026. године.

3.7. Међународна сарадња и мобилност
Након избора у звање доцента др Сандро Радовановић остварује континуирану међународну сарадњу кроз гостујућа истраживања, заједничку наставу са иностраним универзитетима, менторски рад и учешће у међународним пројектима:
Предавач на летњој школи Machine Learning Summer School (2022. године), у организацији Универзитета у Жилини, Универзитета у Београду и Универзитета Л’Аквила, у оквиру пројекта TEACH4EDU4, као и на летњој школи FON Summer School на тему Data-driven decision making (2022. године).
Организатор и реализатор заједничке наставе са Универзитетом у Загребу (Факултет организације и информатике) и Универзитетом у Жилини у школској 2022/23. години, у оквиру пројекта TEACH4EDU4 (одељак 2.1).
Гостујући истраживач на Универзитету у Кембриџу, Центар за вештачку интелигенцију у медицини, од фебруара до априла 2023. године, где је радио на развоју метода заснованих на варијационим аутоенкодерима, генеративним супарничким мрежама и дифузионим моделима за конструисање синтетичких скупова података.
Учешће у развоју наставних јединица за предмет Transcending Multilingualism and Multiculturalism у сарадњи са Кингс колеџом у Лондону, Универзитетом у Арусу и Универзитетом у Пизи, у оквиру Circle U пројекта, школска 2023/24. година.
Међународни менторски рад у оквиру конференције ACM EAAMO 2024, програма REDNACECYT 2024 Summer of Science и радне групе GPAI, као и оцењивање студентских радова на Универзитету Калифорније у Берклију.
Учешће у међународним научно-истраживачким пројектима реализованим у сарадњи са установама из иностранства – ONR Global Grant, TEACH4EDU4, MIND, Circle U и SuMoS.

3.8. Активности на Факултету организационих наука и остали доприноси академској и широј заједници
Након избора у звање доцента др Сандро Радовановић остварује значајан допринос раду Универзитета у Београду и Факултета организационих наука кроз чланство у органима, комисијама и радним телима Факултета:
Члан Савета Факултета организационих наука из реда доцената, од школске 2022/23. до школске 2026/27. године.
Руководилац студијског програма Информационо инжењерство на мастер академским студијама, од фебруара 2025. године.
Члан издавачког одбора Факултета организационих наука, од новембра 2025. године.
Члан радног тела за унапређење видљивости научноистраживачке делатности Факултета, од децембра 2023. године, чији су задаци израда проспекта о резултатима научноистраживачког рада и унапређење препознатљивости и утицаја научних резултата Факултета.
Члан Комисије за праћење и унапређење плана развоја научноистраживачког подмлатка, од априла 2024. године.
Члан Комисије за унос и верификацију података неопходних за формирање коначне ранг листе за упис у прву годину основних академских студија, од школске 2018/19. до школске 2026/27. године.
Члан Комисије за састављање задатака за пробни пријемни испит и пријемни испит из Теста опште информисаности, од школске 2020/21. до 2025/26. године, и заменик председника те комисије за школску 2026/27. годину.
Члан Комисије за припрему предлога задатака за пријемни испит за упис на мастер академске студије у школској 2025/26. године.
Заменик члана комисије мастер академских студија за студијски програм Информациони системи и технологије, од децембра 2020. године (до децембра 2022. године и за студијски програм Електронско пословање и управљање системима).

Ваннаставне активности са студентима и допринос широј заједници:
Члан стручног жирија на ФОН хакатону 2024 (30–31. 3. 2024. године) на тему развоја софтверског решења за превазилажење језичких изазова у иностранству, у организацији студентског удружења ФОНИС.
Члан стручног жирија на ФОН хакатону 2026 (4–5. 4. 2026. године) на тему развоја дигиталног решења за паметно управљање градским ресурсима и услугама, у организацији студентског удружења ФОНИС.
Учесник панел дискусије „AI против људске креативности: Да ли ChatGPT мења радну динамику?“ (12. 10. 2024. године), у оквиру пројекта Студенти студентима удружења ФОНИС, са представницима Ерсте банке и компаније Kuehne Nagel.
Један од организатора друштвено одговорног хакатона „Рак дојке у Мексику“ у оквиру конференције ACM EAAMO 2024.



Награде и признања остварена у протеклом изборном периоду:
Годишња награда Факултета организационих наука Универзитета у Београду за допринос у научно-истраживачком раду (2024. година).
Признање Факултета организационих наука за једног од најбоље оцењених наставника у настави у летњем семестру школске 2021/2022. и у зимском семестру школске 2022/2023. године.


4. БИБЛИОГРАФИЈА НАУЧНИХ И СТРУЧНИХ РАДОВА

У наставку је приказана библиографија научних и стручних радова др Сандра Радовановића, подељена на радове објављене након избора у звање доцента (одељак 4.1) и радове објављене пре тог избора (одељак 4.2). У оквиру сваког периода радови су класификовани по категоријама у складу са важећим Правилником о поступку и начину вредновања и квантитативном исказивању научноистраживачких резултата истраживача. Име кандидата је у свакој референци обележено подебљаном бојом.

4.1. Радови објављени након избора у звање доцента (од 2022. године)
Категорија М10 и М40 – Монографије, поглавља у монографијама и тематским зборницима
Radovanović S., Stojimirović D., Marinković S., & Delibašić B. (2022). Analysis of enterprise and student needs for dual studies in higher education in the Republic of Serbia. Chapter in The Transfer of the Dual Higher Education Concepts from Germany to Serbia: Models, Challenges, Experiences (Eds. Linz, D. & Delibašić, B.). (M14)
Radovanović, S., Petrović, A., Delibašić, B., & Suknović, M. (2024). Pravednost i jednakost u algoritamskom odlučivanju. In Razotkrivanje skrivenih potencijala organizacija spajanjem ljudi i digitalnih tehnologija (urednici Danica Lečić-Cvetković, Boris Delibašić, Jovan Krivokapić), str. 109–135. Univerzitet u Beogradu, Fakultet organizacionih nauka. (M45)
Delibašić, B., Radovanović, S., Delias, P., Liu, S., Duarte, & S. P. (Eds.). (2025). Decision Support Systems XIV. Human-Centric Group Decision, Negotiation and Decision Support Systems for Societal Transitions: 11th International Conference on Decision Support System Technology, ICDSST 2025, Belgrade, Serbia, May 26–29, 2025, Proceedings (Lecture Notes in Business Information Processing, Vol. 546). Springer. https://doi.org/10.1007/978–3-031–90863–7 (M42)
Radovanović, S., Delibašić, B., Cabral Seixas Costa, A. P., Papathanasiou, J., Escobar, & M. T. (Eds.). (2025). Proceedings of the 11th International Conference on Decision Support System Technology (ICDSST 2025): Decision Support System Technology in the AI Era. University of Belgrade, Faculty of Organizational Sciences. (M49)
Cabral Seixas Costa, A. P., Radovanović, S., Zhao, G., Jayawickrama, & U. (Eds.). (2026). Decision support systems XVI: Decision Support System Technology for Sustainable and Resilient Transitions: 12th International Conference on Decision Support System Technology, ICDSST 2026, Proceedings (Lecture Notes in Business Information Processing, Vol. 582). Plymouth, UK, May 27–29, 2026. Springer. https://doi.org/10.1007/978-3-032-25146-6 (M42)
Категорија М20 – Радови објављени у часописима међународног значаја
Radovanović, S., Savić, G., Delibašić, B., & Suknović, M. (2022). FairDEA - Removing Disparate Impact from Efficiency Scores. European Journal of Operational Research 301(3), 1088–1098. https://doi.org/10.1016/j.ejor.2021.12.001 (IF 2020: 5.334; M21 – Operations Research & Management Science) (M21)
Petrović, A., Nikolić, M., Radovanović, S., Delibašić, B., & Jovanović, M. (2022). FAIR: Fair Adversarial Instance Re-weighting. Neurocomputing, 476, 14–37. https://doi.org/10.1016/j.neucom.2021.12.082 (IF 2020: 5.719; M21 – Computer Science, Artificial Intelligence) (M21)
Vukićević, A., Vukićević, M., Radovanović, S., & Delibašić, B. (2022). BargCrEx: A System for Bargaining Based Aggregation of Crowd and Expert Opinions in Crowdsourcing. Group Decision and Negotiation. https://doi.org/10.1007/s10726–022–09783–0 (IF 2020: 2.648; M21 – Social Sciences, Interdisciplinary; M22 – Management) (M21)
Sikimić, V., & Radovanović, S. (2022). Machine learning in scientific grant review: algorithmically predicting project efficiency in high energy physics. European Journal for Philosophy of Science, 12(50), 1–21. https://doi.org/10.1007/s13194-022-00478-6 (IF 2021: 1.602; M21 – History and Philosophy of Science) (M21)
Delibašić, B., Radovanović, S., Jovanović, M., Obradović, Z., Suknović, M., & Lojić, R. (2022). A study on ski groups size and their relationship to the risk of injury. Proceedings of the Institution of Mechanical Engineers, Part P: Journal of Sports Engineering and Technology, 1–12. https://doi.org/10.1177/17543371221118193 (IF 2021: 1.281; M23 – Engineering, Mechanical; M23 – Sport Sciences) (M23)
Petrović, A., Radovanović, S., Nikolić, M., Delibašić, B., & Jovanović, M. (2022). Structured prediction of sparse dependent variables for traffic state estimation in large-scale networks. Applied Soft Computing, Article No. 109893. https://doi.org/10.1016/j.asoc.2022.109893 (IF 2021: 8.263; M21 – Computer Science, Artificial Intelligence; M21a – Computer Science, Interdisciplinary Applications) (M21a)
Dodevska, Z., Petrović, A., Radovanović, S., & Delibašić, B. (2022). Changing criteria weights to achieve fair VIKOR ranking: a postprocessing reranking approach. Autonomous Agents and Multi-Agent Systems, 37(9), 1–44. https://doi.org/10.1007/s10458-022-09591-5 (IF 2021: 2.475; M22 – Automation & Control Systems; M23 – Computer Science, Artificial Intelligence) (M22)
Radovanović, S., Bohanec, M., & Delibašić, B. (2023). Extracting decision models for ski injury prediction from data. International Transactions in Operational Research, 30(6), 3429–3454. https://doi.org/10.1111/itor.13246 (IF 2021: 3.610; M22 – Operations Research & Management Science; M23 – Management) (M22)
Dodevska, Z., Radovanović, S., Petrović, A., & Delibašić, B. (2023). When Fairness Meets Consistency in AHP Pairwise Comparisons. Mathematics, 11(3), 604. https://doi.org/10.3390/math11030604 (IF 2021: 2.592; M21a – Mathematics) (M21a)
Milosavljević, M., Radovanović, S., & Delibašić, B. (2023). What drives the performance of tax administrations? Evidence from selected European countries. Economic Modelling, 106217. https://doi.org/10.1016/j.econmod.2023.106217 (IF 2021: 3.875; M21 – Economics) (M21)
Radovanović, S., Petrović, A., Dodevska, Z., & Delibašić, B. (2023). FairAW – Additive weighting without discrimination. Intelligent Data Analysis, 27(4), 1023–1045. https://doi.org/10.3233/IDA-226898 (IF 2022: 1.700; M23 – Computer Science, Artificial Intelligence) (M23)
Canullo, L., Donato, A., Savadori, P., Radovanovic, S., Iacono, R., & Rakic M. (2023). Effect of argon plasma abutment activation on soft tissue healing: RCT with histological assessment. Clinical Implant Dentistry and Related Research, 1–11. https://doi.org/10.1111/cid.13286 (IF 2022: 3.600; M21 – Dentistry, Oral Surgery & Medicine) (M21)
Rakic, M., Canullo, L., Radovanovic, S., Tatic, Z., Radunovic, M., Souedain, A., Weiss, P., Struillou, X., & Vojvodic, D. (2023). Diagnostic value of VEGF in peri-implantitis and its correlation with titanium particles: A controlled clinical study. Dental Materials, 1–9. https://doi.org/10.1016/j.dental.2023.10.003 (IF 2022: 5.000; M21a – Dentistry, Oral Surgery & Medicine; M21 – Materials Science, Biomaterials) (M21a)
Rakić, M., Tatić, Z., Radovanović, S., Petković-Ćurćin, D., Vojvodić, D., & Monje, A. (2023). Resolution of peri-implant mucositis following standard treatment: A prospective split-mouth study. Journal of Periodontology, 1–11. https://doi.org/10.1002/JPER.23-0507 (IF 2022: 4.300; M21 – Dentistry, Oral Surgery & Medicine) (M21)
Grdinić Galović, A., Radovanović, S., Gleditsch, J., Tøvik Jørgensen, C., Asady, E., Hassel Pettersen, H., Delibašić, B., & Ghanima, W. (2024). Developing a machine learning model for bleeding prediction in patients with cancer-associated thrombosis receiving anticoagulation therapy. Journal of Thrombosis and Haemostasis, 1–15. https://doi.org/10.1016/j.jtha.2023.12.034 (IF 2022: 10.400; M21 – Hematology; M21a – Peripheral Vascular Disease) (M21a)
Rakic, M., Calciolari, E., Grant, M. M., Radovanovic, S., Bostanci, N., & Preshaw, P. M. (2025). Host markers of periodontal diseases: Meta-analysis of diagnostic accuracy studies. Journal of Clinical Periodontology, 1–27. https://doi.org/10.1111/jcpe.14167 (IF 2023: 5.800; M21a – Dentistry, Oral Surgery & Medicine) (M21a)
Rajković, T., Radovanović, S., Lečić-Cvetković, D., & Suknović, M. (2025). Determinants of Digital Technologies Adoption in Manufacturing Companies: Empirical Research Based on Expanded UTAUT. Journal of East European Management Studies, 30(4), 41522. https://doi.org/10.31083/JEEMS41522 (IF 2024: 0.600; M23 – Management) (M23)
Obradov, D. P., Anačkov, G. T., Zorić, L. N., Radovanović, S. I., & Luković, J. Ž. (2026). Morphological variation of reproductive traits in the annual section Polygonum taxa and its taxonomic significance. Archives of Biological Sciences, 78(2), 191–207. https://doi.org/10.2298/ABS260416012O (IF 2024: 0.800; M22 – Biology) (M22)
Категорија М30 – Радови у зборницима међународних научних скупова
Delibašić, B., & Radovanović, S. (2022). Introduction to the Minitrack on Fairness in Algorithmic Decision Making. In Proceedings of the 55th Hawaii International Conference on System Sciences - HICSS-55 (1520–1521). January 3–7, Maui, Hawaii, USA. (M33)
Radovanović, S., Delibašić, B., Marković, A., & Suknović, M. (2022). Achieving MAX-MIN Fair Cross-efficiency scores in Data Envelopment Analysis. In Proceedings of the 55th Hawaii International Conference on System Sciences - HICSS-55 (1522–1530). January 3–7, Maui, Hawaii, USA. (M33)
Radovanović, S., Delibašić, B., & Suknović, M. (2022). Envy-free Fair Student Dropout Prediction. In Proceedings of XVIII International Symposium of Organizational Sciences - SymOrg 2022 (42–43). June 11–14, Belgrade, Serbia. (M33)
Radovanović, S., Delibašić, B., & Suknović, M. (2022). Empirical analysis of Information Theory point of view on Equal Odds Fairness Measure. In Proceedings of 8th International Conference on Decision Support System Technology – ICDSST 2022 (43–49). May 23–25, Thessaloniki, Greece. (M33)
Zornić, N., Radovanović, S., Marković, A., Delibašić, B., & Suknović, M. (2022). An Agent-Based Model for Analysing Effects of Drop-Out Prevention Measures in Online Learning Environments. In Poster Session of 33rd Central European Conference on Information and Intelligent Systems. September 21–23, Dubrovnik, Croatia. (M34)
Jovanović, M., Radovanović, S., & Delibašić, B. (2022). Misalignment of Fairness in Machine Learning. In Proceedings of International Scientific Conference Emerge 2022 (10–11). December 16–18, Belgrade, Serbia. (M34)
Radovanović, S., Delibašić, B., & Suknović, M. (2022). Do we Reach Desired Disparate Impact with In-Processing Fairness Techniques? Procedia Computer Science, 214, 257–264. https://doi.org/10.1016/j.procs.2022.11.173 (M33)
Delibašić, B., Glavić, D., Radovanović, S., Petrović, A., Milenković, M., & Suknović, M. (2023). Multi-actor VIKOR Method for Highway Selection in Montenegro. In Proceedings of Decision Support Systems XIII – Decision Support Systems in An Uncertain World: The Contribution of Digital Twins (3–14). May 30 – June 1, 2023, Albi, France. https://doi.org/10.1007/978-3-031-32534-2_1 (M33)
Radovanović, S., Delibašić, B., Suknović, M., & Vukanović, S. (2023). Can we identify what are the causes and effects of internal migrations? The case of Serbia. Procedia Computer Science, 221, 1329–1336. https://doi.org/10.1016/j.procs.2023.08.122 (M33)
Radovanović, S., Petrović, A., Delibašić, B., & Suknović, M. (2024). Analyzing Disparities in Machine Learning-based Ski Injury Prediction: A Longitudinal Study for Mt. Kopaonik Ski Resort. In Proceedings of 25th International Congress on Snow Sport Trauma and Safety (70–71). Kranjska Gora, Slovenia. (M34)
Radovanović, S., Delibašić, B., & Vukanović, S. (2024). Combining LLM and DIDEX method to predict Internal Migrations in Serbia. In Proceedings of 10th International Conference on Decision Support System Technology (1–7). Porto, Portugal. (M33)
Radovanović, S., Vukićević, M., & Suknović, M. (2024). Are we really addressing fairness in machine learning algorithms? In Proceedings of the XIX International Symposium of Organizational Sciences – SymOrg 2024 (291–296). Zlatibor, Serbia. (M33)
Radovanović, S., Delibašić, B., & Suknović, M. (2024). Exploring the Impact of Preference Functions on Risk Perceptions in Promethee Method. In Proceedings of the XIX International Symposium of Organizational Sciences – SymOrg 2024 (312–317). Zlatibor, Serbia. (M33)
Savić, G., Nikolić, O., & Radovanović, S. (2024). Adding counterfactual interpretation to DEA. In Proceedings of 33rd European Conference on Operational Research – EURO24 (p. 428). Copenhagen, Denmark. (M34)
Li, S., Radovanovic, S., Dhebri, S., Reddy, S., Kurti, B., Kumar, P., & Turpin, O. (2025). Mitigating cultural and linguistic discordance: A Gen AI-powered training on culturally competent clinical communication. In UK Conference for Clinical Communication in Undergraduate Medical Education, Moving Towards Mastery: Learning from Miscommunication (Abstract No. 9). City St George’s University. (M34)
Radovanović, S., Džuverović, N., Tepšić, G., & Krivokapić, Đ. (2025). Pathways to Peace: Applying Decision EXpert Methodology in the Balkans. In Proceedings of the 11th International Conference on Decision Support System Technology (ICDSST 2025) (131–137). University of Belgrade, Faculty of Organizational Sciences. (M33)
Radovanović, S., Delibašić, B., & Suknović, M. (2025). Efficiency of Elementary Schools in Belgrade: A DEA and SHAP Analysis. In Proceedings of the 11th International Conference on Decision Support System Technology (ICDSST 2025) (138–145). University of Belgrade, Faculty of Organizational Sciences. (M33)
Rasoanaivo, R. G., Elandaloussi, S., Zaraté, P., Delibašić, B., & Radovanović, S. (2025). Evaluation System of the Regional Directorates of National Education through Public Primary School Resources. In Proceedings of the 11th International Conference on Decision Support System Technology (ICDSST 2025) (146–154). University of Belgrade, Faculty of Organizational Sciences. (M33)
Mahovac, Z., Petrović, A., Radovanović, S., & Delibašić, B. (2025). Evaluating Generative Models for Synthetic Tabular Data: A Comparative Analysis of Fidelity, Diversity, and Generalization. In Proceedings of the 11th International Conference on Decision Support System Technology (ICDSST 2025) (12–20). University of Belgrade, Faculty of Organizational Sciences. (M33)
Delibašić, B., Radovanović, S., Bohanec, M., & Suknović, M. (2025). A comparison between DSS and ML models for churn prediction. In Proceedings of the 11th International Conference on Decision Support System Technology (ICDSST 2025) (p. 43). University of Belgrade, Faculty of Organizational Sciences. (M33)
Radovanović, S., Petrović, A., Jovanović, M., Delibašić, B., & Suknović, M. (2026). Ski-day patterns from RFID lift usage data. In Proceedings of the 30th International Conference on Information Technology (IT) (1–4). IEEE. https://doi.org/10.1109/IT67293.2026.11435750 (M33)
Radovanović, S., Hudec, M., Delibašić, B., & Bohanec, M. (2026). Linguistic-summary–based feature selection for qualitative decision support. In H. Chen, D. Kasturiratne, G. Pivoraite, X. Li, X. Chen, & S. Liu (Eds.), Proceedings of the 2026 International Conference on Decision Support System Technology (ICDSST 2026) (140–145). University of Plymouth. (M33)
Savic, G., Delibasic, B., & Radovanovic, S. (2026). Adversarial kernel DEA: Robust efficiency measurement under feature-space uncertainty. In IFORS 2026 Technical Program (p. 126). International Federation of Operational Research Societies (IFORS). (M34)
Категорија М24 и М50 – Радови у часописима националног значаја
Radivojević, Đ., Radovanović, S., & Delibašić, B. (2022). Predviđanje cena nekretnina u Moskvi primenom hedonističkih modela i protivrečnih slučajeva. InfoM, 74, 12–17. (M53)
Radivojević, J., Radovanović, S., Bulajić, M., & Delibašić, B. (2022). Predviđanje broja skijaških povreda korišćenjem algoritama vremenskih serija i mašinskog učenja. InfoM, 74, 4–11. (M53)
Delibašić, B., Radovanović, S., & Vukanović, S. (2023). A Decision Support System for Internal Migration Policy-Making. IPSI Transactions on Internet Research, 19(2), 55–63. https://doi.org/10.58245/ipsi.tir.2302.07 (M53)
Bulajić, N., & Radovanović, S. (2023). Finding topics in reviews of hotel services. InfoM, 77, 27–33. (M53)
Ivanović, L., Radovanović, S., Savić, G., Delibašić, B., & Popović, M. (2023). Team-Bounded DEA Efficiency Scores: The Case of UEFA Champions League Players. Yugoslav Journal of Operations Research, 34(1), 135–154. https://doi.org/10.2298/YJOR230615022I (Област: M24 – Domaći naučni časopis za računarske nauke; M51 – Domaći naučni časopis za elektroniku, telekomunikacije i informacione tehnologije) (M24)
Milosavljević, M., & Radovanović, S. (2024). What Drives the Performance of the SME Sector? Evidence From Selected European Countries. Yugoslav Journal of Operations Research. Online first. https://doi.org/10.2298/YJOR240115048M (Област: M24 – Domaći naučni časopis za računarske nauke; M51 – Domaći naučni časopis za elektroniku, telekomunikacije i informacione tehnologije) (M24)
Džuverović N., Radovanović S., Tepšić G., & Krivokapić Đ. (2024). Balkan Peace Index Decision EXpert Model and Data. Data in Brief. Online first. https://doi.org/10.1016/j.dib.2024.111181 (IF 2023: 1.000; M24 – Multidisciplinary Sciences (ESCI)) (M24)
Jokić, Ž., Radovanović, S., Petrović, A., & Delibašić, B. (2025). Development of a Decision Support System in the Soldier Training Process. InfoM, 79–80, 14–21. Fakultet organizacionih nauka, Beograd. (M53)
Категорија М60 – Радови у зборницима са националних научних скупова
Delibašić, B., Radovanović, S., Petrović, A., & Suknović, M. (2022). The Pareto principle as a utility measure of machine learning models. In Proceedings of XLIX International Symposium on Operational Research (p. 483). September 19–22, Vrnjačka Banja, Serbia. (M64)
Radovanović, S., Jovanović, M., Delibašić, B., & Suknović, M. (2022). Učenje fer modela mašinskog učenja uz odsustvo zavisti. In Proceedings of 28th YU INFO Conference (24–29). March 13–16, Kopaonik, Serbia. (M63)
Dodevska, Z., Delibašić, B., Radovanović, S., Suknović, M., & Marković, A. (2022). Sprečavanje diskriminacije u rangiranju uz pomoć modifikovane TOPSIS metode. In Proceedings of 28th YU INFO Conference (30–35). March 13–16, Kopaonik, Serbia. (M63)
Radovanović, S., Delibašić, B., & Suknović, M. (2023). Skiing and Injuries: Discovering Cause-Effect Relationships Between Characteristics of Skiing and Ski Injuries. In Proceedings of L Symposium of Operational Research – SymOpIs 2023 (567–573). September 18–21, Serbia. (M63)
Petrović, A., Suknović, M., Radovanović, S., & Delibašić, B. (2024). Leveraging Large Language Models for Improved Medical Diagnostics through Structured Data Extraction. In Proceedings of 51st Symposium on Operational Research SYM-OP-IS 2024 (317–323). September 16–19, Tara, Serbia. https://doi.org/10.24867/SYMOPIS-2024-51-051 (M63)
Nikolić, O., Radovanović, S., & Savić, G. (2024). A Counterfactual approach to Measuring Impact of Policy Intervention on Efficiency – Synthetic Control Method and DEA. In Proceedings of 51st Symposium on Operational Research SYM-OP-IS 2024 (325–330). September 16–19, Tara, Serbia. https://doi.org/10.24867/SYMOPIS-2024-51-052 (M63)

Радовановић, С. (2021). Интегрисање доменског знања у развој модела откривања законитости у подацима (докторска дисертација). Универзитет у Београду – Факултет организационих наука, Београд. (M71)


Уџбеници и практикуми
Suknović, M., Delibašić, B., Jovanović, M., Vukićević, M., & Radovanović, S. (2019). Odlučivanje – Praktikum. Fakultet organizacionih nauka, Beograd. ISBN 978–86–7680–358–3. (Практикум)
Suknović, M., Delibašić, B., Jovanović, M., Vukićević, M., & Radovanović, S. (2021). Odlučivanje. Fakultet organizacionih nauka, Beograd. ISBN 978–86–7680–370–5. (Уџбеник)

4.3. Анализа најзначајнијих радова кандидата
У наставку је дат приказ најзначајнијих радова кандидата, са предметом истраживања, примењеном методологијом, најважнијим резултатима и научним доприносом. Радови су приказани по значају за ужу научну област Моделирање одлучивања и машинско учење.

1. Radovanović, S., Savić, G., Delibašić, B., & Suknović, M. (2022). FairDEA – Removing Disparate Impact from Efficiency Scores. European Journal of Operational Research, 301(3), 1088–1098. (M21)

У раду под редним бројем 6 (одељак 4.1) кандидат, као први аутор, уводи принцип праведности у анализу обавијања података (енг. Data Envelopment Analysis – DEA), једну од централних метода за мерење релативне ефикасности у операционим истраживањима. Предложено је ново ограничење које се уводи у DEA модел и које онемогућава појаву несразмерног утицаја (енг. disparate impact) у скоровима ефикасности, чиме се омогућава формирање јединственог модела за привилеговану и непривилеговану групу јединица одлучивања. Метода је валидирана на синтетичком скупу података и на два реална примера – рангирању хибридних и конвенционалних аутомобила и оцени економија Латинске Америке и Кариба – уз поређење са основним DEA моделом и методом балансиране праведности и ефикасности, као и уз тестирање праведности рангирања Вилкоксоновим тестом ранг-сума. Добијени резултати показују да предложена метода остварује скорове ефикасности упоредиве са постојећим методама, али без несразмерног утицаја, при чему разлике у рангирању између група нису статистички значајне. Рад тако истовремено доприноси развоју методологије анализе обавијања података и увођењу праведности у анализу ефикасности.

2. Radovanović, S., Bohanec, M., & Delibašić, B. (2023). Extracting decision models for ski injury prediction from data. International Transactions in Operational Research, 30(6), 3429–3454. (M22)

У раду под редним бројем 13 (одељак 4.1) кандидат, као први аутор, приступа проблему конструисања модела одлучивања за процену ризика од скијашких повреда, где класични модели машинског учења не задовољавају захтеве интерпретабилности, комплетности и конзистентности правила одлучивања, док је ручна изградња експертских модела дуготрајна. Предложена је метода DIDEX (енг. Data Induced DEcision eXpert) за индукцију хијерархијских квалитативних модела одлучивања типа DEX непосредно из података. Метода је примењена на подацима са скијалишта Копаоник, а добијени модел је до пет пута простији од постојећих експертских DEX модела, уз око 6% бољу тачност предвиђања. Наведени рад повезује области моделирања одлучивања и машинског учења и показује да се аутоматски изведени модели одлучивања могу непосредно користити у системима за подршку одлучивању.

3. Petrović, A., Radovanović, S., Nikolić, M., Delibašić, B., & Jovanović, M. (2022). Structured prediction of sparse dependent variables for traffic state estimation in large-scale networks. Applied Soft Computing, 133, 109893. (M21a)

Рад под редним бројем 11 (одељак 4.1) бави се проценом стања саобраћаја у великим мрежама, где постојећи модели машинског учења не узимају у обзир ретку структуру и просторну зависност посматраних променљивих. Предложен је хибридни модел заснован на два Гаусова условна случајна поља – класификационом моделу који режиме саобраћаја разврстава на слободан ток и потенцијално загушење и регресионом моделу који предвиђа брзину у потенцијално загушеним режимима. Модел је валидиран на два реална система у Србији: на аутопуту Е70–Е75 дужине 335 км и на скијалишту Копаоник са 55 км стаза, где је остварио боље перформансе предвиђања у односу на неструктуриране и структуриране конкурентске моделе. Рад је објављен у часопису изузетних вредности и представља допринос области структурираног учења и његове примене у инжењерингу саобраћаја.

4. Vukićević, A., Vukićević, M., Radovanović, S., & Delibašić, B. (2022). BargCrEx: A System for Bargaining Based Aggregation of Crowd and Expert Opinions in Crowdsourcing. Group Decision and Negotiation, 31, 1091–1120. (M21)

Рад под редним бројем 8 (одељак 4.1) разматра проблем агрегације гласова у краудсорсинг окружењима, у којима квалитет података и хетерогеност гласова доводе до одлука са ниским задовољством учесника. Предложен је систем BargCrEx који интегрише знање масе и експерата у условима ограничених ресурса: недостајући гласови процењују се моделима машинског учења – матричном факторизацијом и регресијом – док се агрегација гласова обавља применом модела пословне погодбе из теорије игара (Калај–Смородински и Неш). Експериментална евалуација на реалним и синтетичким проблемима показала је да агрегација заснована на погодби надмашује традиционалне мере централне тенденције у погледу кумулативног задовољства експерата и масе, уз смањење трошкова прикупљања гласова. Рад повезује области групног одлучивања, теорије игара и машинског учења.

5. Milosavljević, M., Radovanović, S., & Delibašić, B. (2023). What drives the performance of tax administrations? Evidence from selected European countries. Economic Modelling, 106217. (M21)

Рад под редним бројем 15 (одељак 4.1) испитује факторе који одређују учинак пореских администрација, применом метода вишекритеријумског одлучивања и машинског учења на подацима о 35 европских пореских администрација, оцењених по 12 димензија учинка у две узастопне године (2018–2019). Конструисан је композитни индикатор учинка приступом неутралне агрегације заснованим на подацима, без субјективно задатих тежина критеријума. Резултати показују да је дигитализација пореских администрација најутицајнији фактор укупног учинка, да нордијске земље и Швајцарска могу служити као модел добре праксе, као и да добијени резултати на нивоу земаља могу послужити као показатељ обима сиве економије. Рад потврђује применљивост метода моделирања одлучивања и машинског учења у области јавних политика и алгоритамског управљања.



4.4. Резиме публикација
У Табели 4 приказан је збирни преглед квантитативних показатеља научно-истраживачког рада др Сандра Радовановића по категоријама научних резултата, пре и након избора у звање доцента. Укупно је остварено 145 библиографских јединица, укључујући одбрањену докторску дисертацију, од којих 63 након избора у звање доцента.

Табела 4. Квантитативни показатељи научно-истраживачког рада
	Категорија
	Пре избора
	После избора
	Укупно

	Уџбеник или практикум
	2
	1
	3

	М13 – поглавље у монографији међународног значаја
	1
	0
	1

	М14 – поглавље у монографији међународног значаја
	0
	1
	1

	М21 – рад у водећем међународном часопису
	7
	7
	14

	М21а – рад у међународном часопису изузетних вредности
	3
	5
	8

	М22 – рад у међународном часопису
	1
	3
	4

	М23 – рад у међународном часопису
	5
	3
	8

	М24 – рад у водећем националном часопису
	1
	3
	4

	М29а – уређивање тематског броја међународног часописа
	1
	0
	1

	М33 – саопштење са међународног скупа штампано у целини
	37
	17
	54

	М34 – саопштење са међународног скупа штампано у изводу
	12
	6
	18

	М42 – уређена монографија/зборник међународног значаја
	0
	2
	2

	М45 – поглавље у тематском зборнику националног значаја
	1
	1
	2

	М49 – уређени зборник саопштења
	0
	1
	1

	М51 – рад у водећем националном часопису
	2
	0
	2

	М52 – рад у националном часопису
	1
	0
	1

	М53 – рад у националном часопису
	3
	5
	8

	М63 – саопштење са националног скупа штампано у целини
	4
	7
	11

	М64 – саопштење са националног скупа штампано у изводу
	0
	1
	1

	М70 – одбрањена докторска дисертација
	1
	–
	1

	Укупно
	82
	63
	145






5. ОЦЕНА ИСПУЊЕНОСТИ УСЛОВА ЗА ИЗБОР У ЗВАЊЕ ВАНРЕДНОГ ПРОФЕСОРА

На основу Правилника о минималним условима за стицање звања наставника на Универзитету у Београду (Гласник Универзитета у Београду бр. 192/16, 195/16, 199/17, 203/18, 223/21 и 259/24), за групацију техничко-технолошких наука, Комисија констатује следеће:

5.1. Општи услов
Испуњени услови за избор у звање доцента. Др Сандро Радовановић изабран је у звање доцента на седници Већа научних области техничких наука Универзитета у Београду одржаној 10. 12. 2021. године (одлука 02 број: 61202-4983/2-21). Општи услов је испуњен.

5.2. Обавезни услови
Комисија констатује да кандидат испуњава све обавезне услове за избор у звање ванредног професора, на основу следећих чињеница:
Кандидат је стекао научно звање доктора наука из уже научне области моделирање пословних система и пословно одлучивање на Факултету организационих наука; изабран је у звање доцента 10. 12. 2021. године и тренутно се налази у том звању;
Има више од осам година радног искуства у настави на Факултету организационих наука, где је запослен од децембра 2017. године, а наставно је био ангажован и школске 2014/15. године, и обавља наставни рад на предметима Катедре за организацију пословних система на свим нивоима студија – основним, мастер и докторским академским студијама;
У евалуацији педагошког рада од стране студената континуирано је оцењен високим оценама – просечне оцене у протеклом изборном периоду износе од 4,91 до 5,00; добио је признање за најбоље оцењеног наставника у летњем семестру 2021/2022. и зимском семестру 2022/2023. године;
Учествовао је у развоју научно-наставног подмлатка Факултета организационих наука као ментор студија двојици студената докторских академских студија, председник комисије за одбрану приступног рада, председник Комисије за избор у звање истраживач-приправник и члан Комисије за праћење и унапређење плана развоја научноистраживачког подмлатка, а менторски рад остварује и на међународном нивоу (одељак 2.4);
Био је ментор при изради 41 завршног рада (22 на мастер и 19 на основним академским студијама) и учествовао у раду комисија за одбрану 136 завршних радова;
Од избора у звање доцента објавио је 18 радова у међународним часописима категорија М21а, М21, М22 и М23;
Од избора у звање доцента саопштио је 23 рада на међународним научним скуповима (категорије М31–М34) и 8 радова на скуповима националног значаја (категорије М61–М64);
У квалитативном смислу, анализом научних радова кандидата Комисија закључује да радови припадају ужој научној области за коју је конкурс расписан и да је кандидат дао значајан научни допринос у решавању истраживачких проблема из области моделирања одлучивања и машинског учења;
Учествовао је у реализацији пет научно-истраживачких и стручних пројеката;
Коаутор је два уџбеника и једног практикума који се користе у настави на предметима из области за коју се бира.

Табела 5. Оцена испуњености обавезних услова
	Обавезни услов
	Испуњеност – др Сандро Радовановић

	1. Искуство у педагошком раду са студентима, односно позитивно оцењено приступно предавање из области за коју се бира.
	Испуњен. Ангажован на наставним предметима на основним, мастер и докторским академским студијама Факултета организационих наука, као и на заједничком програму са Електротехничким факултетом и у настави са иностраним универзитетима (одељци 2.1 и 2.2).

	2. Позитивна оцена педагошког рада (ако га је било) добијена у студентским анкетама током целокупног протеклог изборног периода.
	Испуњен. Просечне оцене у студентским анкетама у протеклом изборном периоду износе од 4,91 до 5,00 (Табела 1), уз признање за најбоље оцењеног наставника.

	3. Објављена два рада из категорије М21, М22 или М23 од првог избора у звање доцента из научне области за коју се бира.
	Испуњен. Након избора у звање доцента објављено је 18 радова у категоријама М21а, М21, М22 и М23.

	4. Саопштена три рада на међународним или домаћим научним скуповима (М31–М34 и М61–М64) од избора у претходно звање из научне области за коју се бира.
	Испуњен. Након избора у звање доцента саопштено је 23 рада у категоријама М31–М34 и 8 радова у категоријама М61–М64.

	5. Оригинално стручно остварење или руковођење или учешће у пројекту.
	Испуњен. Учешће у реализацији пет научних и стручних пројеката (одељак 3.2).

	6. Одобрен и објављен уџбеник за ужу област за коју се бира, монографија, практикум или збирка задатака (са ISBN бројем).
	Испуњен. Коаутор два уџбеника и једног практикума са ISBN бројем који се користе у настави на Факултету организационих наука (одељак 2.5).




5.3. Изборни услови (потребно испунити најмање два од три услова)
5.3.1. Стручно-професионални допринос
Комисија констатује да кандидат задовољава услов стручно-професионалног доприноса, на основу следећег:
Помоћни уредник је часописа Computer Science and Information Systems (од 2025), виши уредник часописа International Journal of Information Management: Data Insights (од 2025) и члан уређивачког одбора часописа International Journal of Decision Support System Technology (од 2022);
Главни организатор је конференције ICDSST 2025 и члан организационих одбора конференција SymOrg 2026 и FedCSIS 2024;
Био је ментор при изради 41 завршног рада (22 на мастер и 19 на основним академским студијама) и учествовао у раду комисија за одбрану 136 завршних радова;
Учествовао је у реализацији пет научно-истраживачких и стручних пројеката;
У изборном периоду обавио је 43 рецензије за 16 међународних часописа, међу којима су European Journal of Operational Research, Omega, Information Sciences и Machine Learning, као и рецензије за водеће међународне конференције (Табела 3).

5.3.2. Допринос академској и широј заједници
Комисија констатује да кандидат задовољава услов доприноса академској и широј заједници, на основу следећег:
Члан је Савета Факултета организационих наука из реда доцената (од школске 2022/23. године);
Члан је комисија за пријемне испите и заменик председника Комисије за састављање задатака за пријемни испит из Опште информисаности за школску 2026/27. годину;
Члан је издавачког одбора Факултета организационих наука (од новембра 2025. године);
Члан је радног тела за унапређење видљивости научноистраживачке делатности (од 2023) и Комисије за праћење и унапређење плана развоја научноистраживачког подмлатка (од 2024);
Руководилац је студијског програма Информационо инжењерство на мастер академским студијама (од фебруара 2025. године);
Члан је стручних и професионалних асоцијација ACM (од 2024) и ELLIS (од 2025), директор операција иницијативе EAAMO (од 2024) и координатор EURO Working Group on Decision Support Systems (од 2026).

5.3.3. Сарадња са другим високошколским и научноистраживачким установама
Комисија констатује да кандидат задовољава услов сарадње са другим високошколским и научноистраживачким установама у земљи и иностранству, на основу следећег:
Члан је пројектних тимова на пројектима MIND (2022–2025), TEACH4EDU4 (2020–2023), Circle U (2023–2024) и SuMoS (2024–2027), реализованим у сарадњи са установама из земље и иностранства;
Представник је Републике Србије у радној групи Responsible AI Working Group организације Global Partnership on AI (2023–2025);
Боравио је у својству гостујућег истраживача на Универзитету у Кембриџу (2023);
Учествовао је у реализацији заједничких наставних јединица и програма са универзитетима у Жилини, Загребу, Лондону, Арусу и Пизи.
Учествује у реализацији заједничког мастер програма Мастер 4.0 са Електротехничким факултетом Универзитета у Београду, као и у менторском раду на међународном нивоу (ACM EAAMO, REDNACECYT, Универзитет Калифорније у Берклију).

Табела 6. Оцена испуњености изборних услова
	Изборни услов
	Испуњеност – др Сандро Радовановић

	ИЗБОРНИ УСЛОВ 1: СТРУЧНО-ПРОФЕСИОНАЛНИ ДОПРИНОС
	Испуњен. Помоћни уредник часописа Computer Science and Information Systems (од 2025), виши уредник часописа International Journal of Information Management: Data Insights (од 2025) и члан уређивачког одбора часописа International Journal of Decision Support System Technology (од 2022). Главни организатор конференције ICDSST 2025 и члан организационих одбора конференција SymOrg 2026 и FedCSIS 2024. Обавио 43 рецензије за 16 међународних часописа у изборном периоду, уз рецензентску активност на водећим међународним конференцијама. Ментор при изради 41 завршног рада и члан комисија за одбрану 136 завршних радова након избора у звање доцента. Учесник у реализацији пет научних и стручних пројеката.

	ИЗБОРНИ УСЛОВ 2: ДОПРИНОС АКАДЕМСКОЈ И ШИРОЈ ЗАЈЕДНИЦИ
	Испуњен. Члан Савета Факултета организационих наука из реда доцената (од 2022/23); члан комисија за пријемне испите на основним и мастер академским студијама и заменик председника Комисије за састављање задатака за пријемни испит из Опште информисаности за 2026/27; члан издавачког одбора Факултета (од новембра 2025); члан радног тела за унапређење видљивости научноистраживачке делатности (од 2023) и Комисије за праћење и унапређење плана развоја научноистраживачког подмлатка (од 2024); руководилац студијског програма Информационо инжењерство на мастер академским студијама (од фебруара 2025).

	ИЗБОРНИ УСЛОВ 3: САРАДЊА СА ДРУГИМ ВИСОКОШКОЛСКИМ И НАУЧНО-ИСТРАЖИВАЧКИМ УСТАНОВАМА У ЗЕМЉИ И ИНОСТРАНСТВУ
	Испуњен. Члан пројектних тимова на пројектима MIND (2022–2025), TEACH4EDU4 (2020–2023), Circle U (2023–2024) и SuMoS (2024–2027), реализованим у сарадњи са установама из земље и иностранства. Представник Републике Србије у Responsible AI Working Group (GPAI, 2023–2025), директор операција иницијативе EAAMO (од 2024), координатор EURO Working Group on Decision Support Systems (од 2026), члан ACM и ELLIS. Гостујући истраживач на Универзитету у Кембриџу (2023). Учешће у реализацији заједничких студијских програма и наставних јединица са универзитетима у Жилини, Загребу, Лондону, Арусу и Пизи.




Комисија констатује да кандидат испуњава сва три изборна услова, чиме је задовољен захтев Правилника да буду испуњена најмање два од три изборна услова.



6. ЗАКЉУЧНО МИШЉЕЊЕ И ПРЕДЛОГ КОМИСИЈЕ

На основу прегледа приложене документације и анализе остварених резултата, Комисија констатује да др Сандро Радовановић испуњава општи услов, све обавезне услове, као и сва три изборна услова предвиђена Правилником о минималним условима за стицање звања наставника на Универзитету у Београду, за избор у звање ванредног професора за ужу научну област Моделирање одлучивања и машинско учење.

У протеклом изборном периоду кандидат је објавио 18 радова у међународним часописима категорија М21а, М21, М22 и М23, саопштио 23 рада на међународним и 8 радова на домаћим научним скуповима, коаутор је два уџбеника и једног практикума, учествовао је у реализацији пет научних и стручних пројеката и остварио изузетно високе оцене педагошког рада у студентским анкетама.

Комисија са задовољством предлаже Изборном већу Факултета организационих наука Универзитета у Београду и Већу научних области техничких наука Универзитета у Београду да се др Сандро Радовановић изабере у звање ванредног професора за ужу научну област Моделирање одлучивања и машинско учење, на период од пет година.

У Београду,	
3. 9. 2026. године
ЧЛАНОВИ КОМИСИЈЕ:
_________________________
др Милија Сукновић, редовни професор
Факултета организационих наука Универзитета у Београду, председник Комисије
_________________________
др Борис Делибашић, редовни професор
Факултета организационих наука Универзитета у Београду, члан
_________________________
др Феђа Нетјасов, редовни професор
Саобраћајног факултета Универзитета у Београду, члан

